|  |  |  |  |
| --- | --- | --- | --- |
| coat | **REPUBLIC OF BULGARIA**  **NOVI PAZAR MUNICIPALITY**  Mayor’s phone:+ 359 + 0537 /2 3466  Fax:: + 359 + 0537 / 2 40 10  Fax: +359+0537/95530  http://novipazar.acstre.com  E-mail: [npazar@icon.bg](mailto:npazar@icon.bg)  novipazar@novipazar.bg | **РЕПУБЛИКА БЪЛГАРИЯ**  **ОБЩИНА НОВИ ПАЗАР**  КМЕТ телефон:+359 + 0537 /2 3466  Факс: + 359 + 0537 /2 40 10  Факс:+359+0537/95530  Зам кмет :  телефон +359 + 0537 /95523  +359 + 0537 /95525 | gerb zeleno jalt |
| **Община Нови пазар е сертифицирана по ISO 9001:2008** | | | |

*Приложение 4*

***ПРОЕКТ!***

**ДОГОВОР ЗА ВЪЗЛАГАНЕ УПРАВЛЕНИЕТО**

**НА СОЦИАЛНА УСЛУГА**

**№………………**

**Дата…………...**

На основание чл. 39 а, ал.1 във връзка с чл. 37, ал.1 от Правилника за прилагане на Закона за социалното подпомагане, в изпълнение на Заповед №…………………..на Кмета на Община Нови пазар, във връзка с процедура по провеждане на конкурс за възлагане на управление на социалните услуги: ЦЕНТЪР ЗА ОБЩЕСТВЕНА ПОДКРЕПА гр. Нови пазар, открита със Заповед №……………….на кмета на общината.

Днес, .......................2018г., в гр. Нови пазар между:

1. Община Нови пазар, с адрес: гр. Нови пазар, ул.”Васил Левски” №3, с БУЛСТАТ 000931575, представлявана от Ивайло Стоянов Камаджиев – *Кмет на Община Нови пазар*, наричана за краткост в договора “**ВЪЗЛОЖИТЕЛ**” от една страна и

2. …………………………., с адрес: ………………………….., БУЛСТАТ ………………………, представлявано от ………………………, с ЕГН …………………. наричано за краткост в договора “**ИЗПЪЛНИТЕЛ**” ,

се сключи настоящият договор въз основа на Заповед №….... от ………………….. на Кмета на Община Нови пазар:

### І. ПРЕДМЕТ НА ДОГОВОРА

1. **Чл.1** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да организира, предоставя и управлява социалната услуга “ЦЕНТЪР ЗА ОБЩЕСТВЕНА ПОДКРЕПА” с капацитет 63 места, които се реализират в гр. Нови пазар, Община Нови пазар с численост на персонала, определена в съответствие с Методиката за определяне на числеността на персонала на специализираните институции и социалните услуги в общността, утвърдена от МТСП. Възлагането е съгласно представените подробни Формуляри/програми/- Приложение 2.

(2) ИЗПЪЛНИТЕЛЯТ следва да организира дейността съобразно и в изпълнение на Програмата за развитие на социалната услуга “Център за обществена подкрепа”*/наричана по долу Програмата/*, представена от ИЗПЪЛНИТЕЛЯ при кандидатстване в конкурса, организиран от ВЪЗЛОЖИТЕЛЯ. Програмата за развитие на ИЗПЪЛНИТЕЛЯ за предоставяне на социална услуга, представлява неразделна част от настоящия договор.

(3) ИЗПЪЛНИТЕЛЯТ извършва дейностите по програмата за развитие на социалната услуга с необходимата грижа, ефективност, прозрачност и добросъвестност, съобразно с предвидените критерии и стандарти и в съответствие с настоящия договор и действащото законодателство.

(4) Не се допуска възлагане на дейности от програмата за развитие на социалната услуга, на подизпълнители, както и съвместно предоставяне на услугите с други юридически лица или търговци, освен с изричното писмено одобрение на ВЪЗЛОЖИТЕЛЯ.

(5) За изпълнение на програмата за развитие на социалната услуга ИЗПЪЛНИТЕЛЯ изготвя ежегоден доклад до 31 януари на следващата година, в който описва постигнати резултати и предложения за актуализиране на Програмата за развитие на социалната услуга. За изменение и актуализиране на Програмата се сключва анекс към настоящият договор.

**ІІ.СРОК НА ДОГОВОРА**

**Чл.2** (1) Настоящият договор се сключва за срок от 5(пет) години, считано от датата на подписване.

(2) Изпълнението на програмата за развитие на социалната услуга започва от ……………………..2018 г., съобразно графика на дейностите, посочени в програмата, като при необходимост се актуализира ежегодно.

**ІІІ. ФИНАНСИРАНЕ И НАЧИН НА ПЛАЩАНЕ**

**Чл.3** (1) За обезпечаване предоставянето на социалните услуги и за изпълнението на програмата на ИЗПЪЛНИТЕЛЯ за развитие на социалната услуга, предмет на настоящия договор, ВЪЗЛОЖИТЕЛЯТ предоставя на ИЗПЪЛНИТЕЛЯ оставащата сума от бюджетната субсидия за издръжка за финансовата 2018 год., възлизаща на **138 033 лв. (Сто тридесет и осем хиляди и тридесет и три лева), определена с Решение № 667 от 01.11.2017 г., на МС, считано от 01.04.2018 г. до 31.12.2018 г.**

(2) За всяка календарна година се определя размера на финансиране от страна на ВЪЗЛОЖИТЕЛЯ на база установените за бюджетната финансова година стандарти за издръжка на делегираните от държавата дейности с Решение на Министерски съвет. Субсидията се актуализира, съобразно стандартите, с анекс към договора. Във всеки анекс се определят реда и сроковете за плащане на предвидената бюджетна субсидия за издръжка на социалната услуга, като делегирана от държавата дейност.

(3) ВЪЗЛОЖИТЕЛЯТ ще извършва плащанията по ал.1 ежемесечно до 10- то число на текущия месец, срещу представена от ИЗПЪЛНИТЕЛЯ фактура до 5 (пето) число на същия месец, по сметка ………………………………………….. на ИЗПЪЛНИТЕЛЯ

(4) ИЗПЪЛНИТЕЛЯТ се задължава да разходва средствата, получени от ВЪЗЛОЖИТЕЛЯ в съответствие с бюджета, описан в програмата за развитие на социалната услуга, представляваща неразделна част от настоящия договор.

(5) ИЗПЪЛНИТЕЛЯТ е длъжен да представя ежемесечно анализ за изпълнение на дейността и отчет на изразходените средства по параграфи на ЕБК (приложение към договора) до 3 (трето) число на следващия месец, както и екземпляр от годишния отчет на сдружението, за календарната година в срок до 20 февруари на следващата година.

(6) Представяната информация трябва да обхваща всички аспекти от изпълнението на програмата за развитие на социалната услуга и да дава възможност за сравнение между: предвидените средства, направените разходи и постигнатите резултати.

(7) ВЪЗЛОЖИТЕЛЯТ може да поиска допълнителна информация по всяко време, със срок на представяне 5 /пет/ дни.

(8) За допустими разходи на ИЗПЪЛНИТЕЛЯ се приемат: разходи за издръжка на потребителите по перата на предвидените стандарти за делегирани държавни дейности - услуга „Център за обществена подкрепа”, Община Нови пазар съответно в рамките на утвърдения за годината бюджет.

(9) Ежемесечния отчет се представят пред Директора на Дирекция „ФСД и УС” и се одобряват в срок от 5 /пет/ дни.

(10) Щатният персонал на услуга „Център за обществена подкрепа” се назначава от ИЗПЪЛНИТЕЛЯ. ВЪЗЛОЖИТЕЛЯТ се задължава да превежда в срока по чл.3, ал.3, съответната част от сумата изчислена по стандарта, включващ средствата за издръжка и средствата за възнаграждения на персонала.

(11) Непредвиждането на средства в държавния бюджет за финансовите от 2018 г. до 2021 година за издръжка на социалната услуга, предоставяна в общността услуга Център за обществена подкрепа, като делегирана от държавата дейност, освобождава Община Нови пазар от отговорност за предоставяне на финансова субсидия.

(12) В случаите, когато ВЪЗЛОЖИТЕЛЯТ е възпрепятстван да осигури договореното финансиране, или се забави с изпълнението му, с оглед не прекъсване на дейността, ИЗПЪЛНИТЕЛЯ има право да ползва собствени средства, акумулирани от спонсорство, помощи, дарения и др., включително от чужбина. В този случай ВЪЗЛОЖИТЕЛЯ дължи пълната стойност на вложените средства от ИЗПЪЛНИТЕЛЯ, като възстановяването им се извършва с първата следваща субсидия за съответния период. Средствата се предоставят по банковата сметка на ИЗПЪЛНИТЕЛЯ.

**ІV. ПРАВА И ЗАДЪЛЖЕНИЯ НА СТРАНИТЕ**

**Чл.4** (1) ВЪЗЛОЖИТЕЛЯТ се задължава да предостави финансирането съгласно уговореното в раздел III от договора.

(2) ВЪЗЛОЖИТЕЛЯТ се задължава да оказва на ИЗПЪЛНИТЕЛЯ необходимото съдействие за предоставяне на услугите и изпълнението на програмата.

**Чл.5** (1) ВЪЗЛОЖИТЕЛЯТ има право:

1. да осъществява тематични и комплексни проверки върху начина на използване на предоставеното от него финансиране, включително да извършва проверки по спазване на действащото законодателство*;*

1. да извършва проверка за качеството на предоставяните от ИЗПЪЛНИТЕЛЯ социални услуги във връзка със законово установените критерии и стандарти;
2. да осъществява цялостен контрол за изпълнението на програмата за предоставяне на социални услуги, предоставен от ИЗПЪЛНИТЕЛЯ и представляващ неразделна част от договора;
3. да информира обществеността за предоставеното финансиране.

(2) При неизпълнение на задълженията на ИЗПЪЛНИТЕЛЯ, ВЪЗЛОЖИТЕЛЯТ има право:

1. да спре финансирането при доказано нарушение на бюджетната дисциплина от ИЗПЪЛНИТЕЛЯ, до неговото отстраняване;

2. да изисква възстановяване на средства, при условията на настоящия договор, както и да предяви иск срещу ИЗПЪЛНИТЕЛЯ;

3. да уведоми обществеността по подходящ начин за неизпълнението на договора;

4. да сезира Агенция за социално подпомагане и Държавната агенция за закрила на детето и други заинтересувани институции при неизпълнение на установените стандарти и критерии;

5. да сезира данъчните служби с цел проверка на данъчния статус на ИЗПЪЛНИТЕЛЯ и разходването на предоставените средства.

**Чл.6** ИЗПЪЛНИТЕЛЯТ се задължава:

1. да предоставя социалните услуги, предмет на настоящия договор съобразно представената от него програма за развитие на социални услуги, представляваща неразделна част от договора, при спазване на посочения в нея график на дейностите и формиран бюджет;
2. да актуализира предоставената от него Програма и предоставя социалните услуги, предмет на настоящия договор в съответствие с установените в нормативните актове, критерии и стандарти за качество;
3. Да разходва финансовите средства, получени от ВЪЗЛОЖИТЕЛЯ по чл. 3, ал.1 и ал.2 от настоящия договор, в съответствие с утвърдения бюджет, предложен от ИЗПЪЛНИТЕЛЯ за съответната бюджетна година.
4. Да предоставя на ВЪЗЛОЖИТЕЛЯ ежемесечно /до 3-то число на следващия месец и годишен отчет срок до 1/един/ месец след изтичане на съответната година/ технически Отчетите се разглеждат и одобряват от специалист от Отдел „ХП и ППСН” в 7 /седем / дневен срок от деня на представянето им.
5. Годишния отчет се разглежда и одобрява от длъжностното лице по ал. 4 в 14 /четиринадесет/ дневен срок от деня на представянето му.
6. При всяка промяна в статута си на доставчик на социални услуги да уведомява незабавно ВЪЗЛОЖИТЕЛЯ;
7. При доказана необходимост, след съгласуване с Община Нови пазар и подписване на анекс по реда на чл.1, ал.5 да извършва промяна в щата и да предоставя нови социални услуги, съгласно ЗСП и ППЗСП, в рамките на утвърдения за съответната година бюджет

(9) да положи всички усилия за осигуряване на устойчивост на социалните услуги, развити в програмата за предоставяне на социални услуги и да не ги променя.

(10) да уведомява ВЪЗЛОЖИТЕЛЯ за възникване на обстоятелства, препятстващи или отлагащи изпълнението на програмата за предоставяне на социални услуги. При наличие на забавяне на дейностите, описани в програмата по вина на ИЗПЪЛНИТЕЛЯ за продължаване на изпълнението й е необходимо потвърждение от страна на ВЪЗЛОЖИТЕЛЯ;

(11) да използва отпуснатите от ВЪЗЛОЖИТЕЛЯ средства единствено за предоставяне на социални услуги, предмет на настоящия договор, съобразно бюджета, определен в програмата за развитие на социалните услуги;

(12) да възстанови на ВЪЗЛОЖИТЕЛЯ средствата, разходвани за цели, извън предмета на настоящия договор, заедно със съответните лихви, считано от деня на неправомерното разходване на средства;

(13) да възстанови на ВЪЗЛОЖИТЕЛЯ предоставените средства, в случай че изпълнението на програмата за предоставяне на социални услуги бъде преустановено по вина на ИЗПЪЛНИТЕЛЯ,след заплащане на реално и разумно извършените разходи;

(14) в едномесечен срок от прекратяване на договора да възстанови на ВЪЗЛОЖИТЕЛЯ неизразходваните средства;

(15) да осигури достъп на упълномощени представители на ВЪЗЛОЖИТЕЛЯ до помещенията, документите и информацията за оценка на изпълнението на програмата за развитие на социалната услуга.

(16) В случай, че ИЗПЪЛНИТЕЛЯ осъществява дейности по изпълнение на Програмата в партньорство с други доставчици, които са посочени в програмата и бюджета, то ИЗПЪЛНИТЕЛЯТ се задължава да включи в договорите си с тях аналогични на включените в настоящия договор клаузи.

**Чл. 7.** (1) Единствено ИЗПЪЛНИТЕЛЯТ носи отговорност спрямо трети лица, включително отговорност за вреди от какъвто и да е било вид, претърпени от тях през време на изпълнение на програмата.

Чл. 8. ИЗПЪЛНИТЕЛЯТ носи пълната отговорност за съхраняване на имуществото. ИЗПЪЛНИТЕЛЯТ да стопанисва сградния фонд, като добър стопанин и извършените ремонтни дейности да са в рамките на средствата от ЕРС /единен разходен стандарт/.

**V.ПРЕКРАТЯВАНЕ НА ДОГОВОРА**

**Чл. 8** (1) Настоящият договор се прекратява по взаимно съгласие;

(2) Настоящият договор се прекратява с изтичане на срока, за който е сключен.

(3) ВЪЗЛОЖИТЕЛЯТ може да прекрати едностранно договора след  *едномесечно предизвестие* в случаи, че:

1. ИЗПЪЛНИТЕЛЯТ загуби качеството си на доставчик на социална услуга, която е предмет на настоящия договор, при отнемане на лицензи по ЗСП и ППЗСП;

2. ако ИЗПЪЛНИТЕЛЯТ не спази задълженията си във връзка с представяне на финансовите отчети в предвидените срокове и формати, и не даде основателни обяснения за това;

3. не изпълни, без основания, някои от задълженията си по договора, и след като бъде писмено предупреден да ги изпълни, продължи да не ги изпълнява или не даде основателни причини за неизпълнението;

(4**)** ИЗПЪЛНИТЕЛЯТ може да прекрати едностранно договора с едномесечно писмено предизвестие в случай, че ВЪЗЛОЖИТЕЛЯТ виновно не изпълнява задълженията си по този договор за предоставяне на необходимото финансиране и оказване на съдействие при предоставяне на социалните услуги.

(5) При непредвиждане на средствата в държавния бюджет за издръжка на социалната услуга „Център за обществена подкрепа” предоставяна в общността, като делегирана държавна дейност, с писмено предизвестие от страна на ВЪЗЛОЖИТЕЛЯ до ИЗПЪЛНИТЕЛЯ.

**VІ. НЕИЗПЪЛНЕНИЕ НА ДОГОВОРА И НЕУСТОЙКИ**

**Чл.9** (1) В случай, че дейностите по предоставяне на социални услуги, предмет на настоящия договор, бъдат преустановени по вина на ИЗПЪЛНИТЕЛЯ, то той дължи на ВЪЗЛОЖИТЕЛЯнеустойка в размер на *0,5* % върху размера на предоставените до момента средства. Неустойката не изключва правото на ВЪЗЛОЖИТЕЛЯ да претендира обезщетение за вреди по общия ред.

(2) В случай на забава на превеждане на средства по вина на ВЪЗЛОЖИТЕЛЯ съобразно уговореното в раздел ІV от настоящия договор, при положение, че ИЗПЪЛНИТЕЛЯТ е изправна страна, ВЪЗЛОЖИТЕЛЯТдължи неустойка за забава в размер на *0.5* % от стойността на непреведената сума за всеки просрочен ден.

(3) ИЗПЪЛНИТЕЛЯТ трябва да възстанови на ВЪЗЛОЖИТЕЛЯ средствата, разходвани за цели, извън предмета на настоящия договор, заедно със съответните лихви, считано от деня на неправомерното разходване на средства.

(4) ИЗПЪЛНИТЕЛЯТ трябва да възстанови на ВЪЗЛОЖИТЕЛЯ предоставените средства, в случай че изпълнението на програмата за развитие на социалната услуга бъде преустановено, след заплащане на реално и разумно извършените разходи.

(5) ИЗПЪЛНИТЕЛЯТ трябва да възстанови на ВЪЗЛОЖИТЕЛЯ неизразходваните средства в едномесечен срок от прекратяване на договора.

(6) Непредвиждането на средствата в държавния бюджет за издръжка на социалната услуга „Център за обществена подкрепа” предоставяна в общността, като делегирана държавна дейност, освобождава Община Нови пазар от отговорност.

**VІІ. ПРЕХОДНИ И ЗАКЛЮЧИТЕЛНИ РАЗПОРЕДБИ**

**Чл. 10.** В случай, че ИЗПЪЛНИТЕЛЯТ осъществява дейностите по изпълнение на Програмата за предоставяне на социални услуги с партньори и/или подизпълнители, то ИЗПЪЛНИТЕЛЯ носи пълна отговорност за дейностите, възложени на партньори/ подизпълнители.

**Чл. 11** Предоставянето и ползването на социалната услуга „Център заобществена подкрепа”, се извършва по реда на ЗСП, ППЗСП, ЗЗД, НКССУД, ЗЗДН, ППЗЗДН и други подзаконови нормативни актове.

**Чл. 12** За неуредени въпроси в настоящия договор се прилагат разпоредбите на действащото българско законодателство.

**Чл.13.** Договорът може да бъде актуализиран чрез анекс по взаимно писмено съгласие на страните.

**Чл.14.** Страните разрешават споровете, възникнали по повод изпълнението на настоящия договор, по взаимно съгласие, а при невъзможност – по съдебен ред.

**Чл.15.** Настоящият договор се изготви и подписа от страните в два еднообразни екземпляра.

**ВЪЗЛОЖИТЕЛ ИЗПЪЛНИТЕЛ**